Tmanyin-zzin d Ḥayat-nnufus ɛerḍen amek ara d-ffɣen s yina, wa ad d-sellken imeddukalnsen i yuɣalen d idɣaɣen. Kellxen-as i Xeṭṭaf-leɛrayes mi i tid-seɣlin deg wawal ɣef wanda tella teṛwiḥt-is, testeqsa-t tlata n tikkal anda i tt-yettaǧǧa, almi d abrid aneggaru i as-d-yenna amkan-is n ṣṣaḥ. Iṛuḥ Tmanyin-zzin ad-yawi ṛuḥ n Xeṭṭaf-leɛrayes, yufa-t di lebḥer d adɣaɣ s daxel-is d tafṛuxt, igi tella temellalt d tinna i d-taṛwiḥt-is Dɣa yeskerfec-itt yenɣa-tt. YuɣalTmanyin-zzin ɣer wanda akken yeǧǧa imeddukal-is, yaf-iten kkren.